**Príloha č. 1a – Opis predmetu zákazky**

**1. časť zákazky - Cestné rýchlomery priemernej rýchlosti**

# 1 Predmet zákazky

1.1 Predmetom zákazky je zabezpečenie nákupu cestných rýchlomerov priemernej rýchlosti podľa špecifikácie uvedenej v **Tabuľke č. 1 - Technická špecifikácia predmetu zákazky**. Cestný rýchlomer priemernej rýchlosti musí byť certifikovaný ako určené meradlo.

Zariadenie je určené na plnenie úlohy Policajného zboru v oblasti cestnej dopravy, ktorou je podľa § 2 ods. 1 písm. j) zákona č. 171/1993 Z. z. o Policajnom zbore dohliadanie na bezpečnosť a plynulosť cestnej premávky a z dôvodu zabezpečenia plnenia úloh vo vzťahu k pozitívnemu ovplyvneniu vývoja dopravnej nehodovosti a eliminovaniu počtu závažných dopravných nehôd s následkami na živote.

Súčasťou ceny predmetu zákazky budú nasledujúce služby spojené s dodaním tovaru:

- doprava do miesta dodania: Ministerstvo vnútra SR, Sklad na Račianskej 45, zo strany Legerského 1, 832 56 Bratislava

- montáž meračov rýchlosti do motorových vozidiel vrátane inštalácie softvéru a spustenie zariadení na mieste plnenia, ako aj overenie a preukázanie plnej funkčnosti dodaného riešenia

- uvedenie zariadení do prevádzky, inštalácia aktuálnych firmware výrobcu zariadení

- odovzdanie technickej dokumentácie a záručných listov

- bezplatné zaškolenie zamestnancov verejného obstarávateľa na obsluhu, rutinnú prevádzku a údržbu zariadení resp. dodaného riešenia

- poskytovanie záručného servisu

1.2 Všetky technické parametre/funkcionality, resp. vlastnosti požadovaného predmetu zákazky uvedené v Tabuľke č.1 predstavujú minimálne požiadavky, ktoré musia byť splnené vo vlastnom návrhu plnenia uchádzača.

1.3 Predmet zákazky v celom rozsahu je opísaný tak, aby bol presne a zrozumiteľne špecifikovaný. Ak by sa niektorá z technických požiadaviek odvolávala (priamo i nepriamo) na konkrétny typ produktu, alebo konkrétneho výrobcu, výrobný postup, obchodné označenie, patent, typ, oblasť alebo miesto pôvodu alebo výroby, verejný obstarávateľ umožňuje nahradiť takýto produkt ekvivalentným produktom alebo ekvivalentom technického riešenia pod podmienkou, že ekvivalentný produkt alebo ekvivalentné technické riešenie bude spĺňať kvalitatívne, technické, funkčné požiadavky na rovnakej a vyššej úrovni, ako je uvedené v tejto časti súťažných podkladoch, túto skutočnosť však musí preukázať uchádzač vo svojej ponuke.

1.4 Tovar musí spĺňať všetky požiadavky verejného obstarávateľa bez nutnosti doplnenia (dokúpenia) ďalšieho nevyhnutného príslušenstva.

1.5 Súčasťou tovaru musí byť technická dokumentácia, obsahujúca najmä technický popis, montážny predpis, návod na obsluhu a použitie prístroja a programového vybavenia pre vyhodnotenie a archiváciu dokumentácie. Technická dokumentácia a programové vybavenie je vyhotovené v slovenskom jazyku.

1.6 Tovar musí byť nový, nepoužívaný, zabalený v neporušených obaloch, nepoškodený.

1.7 Verejný obstarávateľ si vyhradzuje právo prevziať iba tovar funkčný, bez zjavných vád, dodaný v kompletnom stave a v požadovanom množstve. V opačnom prípade si vyhradzuje právo nepodpísať dodací list, neprebrať dodaný tovar a nezaplatiť cenu za neprebraný tovar.

1.8 Verejný obstarávateľ požaduje na dodaný tovar minimálne tridsaťšesť (36) mesačnú záruku. Záručná doba začína plynúť dňom prevzatia predmetu zmluvy na základe dodacieho listu. V rámci záruky verejný obstarávateľ požaduje v prípade vady tovaru zabezpečiť nástup servisného technika do dvadsaťštyri (24) hodín od uplatnenia reklamácie a odstrániť vadu najneskôr v lehote do desiatich (10) dní odo dňa uplatnenia reklamácie. V prípade nemožnosti odstrániť vadu do desiatich (10) dní sa predávajúci zaväzuje bezodplatne poskytnúť kupujúcemu počas doby odstraňovania vady plnohodnotnú náhradu.

1.9 Verejný obstarávateľ požaduje na dodaný tovar uskutočniť bezplatné školenie na obsluhu a údržbu dodaného tovaru pre minimálne štyri (4) osoby určené verejným obstarávateľom (kupujúcim) na prevádzku jednotlivých meračov rýchlosti, vrátane vydania certifikátu pre vykonávanie obsluhy a používania dodaného tovaru.

**Tabuľka č. 1 - Technická špecifikácia predmetu zákazky**

|  |  |  |
| --- | --- | --- |
| Cestný rýchlomer priemernej rýchlosti - 11 ks | | |
|  | **Požadovaná technická špecifikácia, parametre a funkcionality** | **Hodnota technického parametra tovaru ponúkaného uchádzačom**  *- vlastný návrh plnenia* |
| Merací rozsah okamžitej (za 1x/1 s) rýchlosti: | 10,0 km.h-1 až 299,9 km.h-1 |  |
| Merací rozsah celkovej dráhy : | do 99 999,99 km |  |
| Merací rozsah priemernej rýchlosti: | 30,1 km/h do 299,9 km.h-1 |  |
| Merací rozsah nastavenia dráhy: | 100 m do 9 999 m |  |
| Merací rozsah časového intervalu: | 0,00 do 999,99 s |  |
| Najväčšia chyba merania priemernej rýchlosti   * pre hodnoty rýchlosti do 100 km/h: | ± 5 km.h-1 |  |
| Najväčšia chyba merania priemernej rýchlosti   * pre hodnoty rýchlosti nad 100 km/h: | ± 5 % z nameranej rýchlosti |  |
| Rozlišovacia schopnosť indikácie   * okamžitej rýchlosti: | 0,1 km.h-1 |  |
| Rozlišovacia schopnosť indikácie   * priemernej rýchlosti: | 0,1 km.h-1 |  |
| Rozlišovacia schopnosť indikácie prejdenej dráhy: | 0,1 m (meraná, celková) |  |
| Rozlišovacia schopnosť indikácie časového intervalu pri meraní  priemernej rýchlosti: | 0,01 s |  |
| Spôsob merania: | Vyhodnotenie priemernej rýchlosti z hodnôt prejdeného úseku dráhy, hodnota odvodená z počtu impulzov a vloženej konštanty w, a časového intervalu daného od začiatku po koniec merania na úseku dráhy. Rozlíšenie smeru jazdy je dané podľa prepnutia snímacej kamery indikované v obraze. |  |
| Identifikačné údaje obsiahnuté vo videozázname: | a) dátum a čas merania priemernej rýchlosti |  |
| b) miesto merania rýchlosti GPS súradnice |  |
| c) identifikačné údaje meraného motorového vozidla – evidenčné číslo meraného vozidla |  |
| d) odmeranú hodnotu priemernej rýchlosti a jednotku rýchlosti km.h-1 |  |
| e) odjazd - signál video ODJAZD predná kamera |  |
| f) príjazd - signál video PRIJAZD zadná kamera |  |
| g) výrobné číslo rýchlomera |  |
| h) označenie verzie programu |  |
| i) počítadlo záberov |  |
| j) hodnota dĺžky meraného úseku a jednotka dĺžky vzdialenosti v metroch [m] |  |
| k) dodatočný identifikačný kód zariadenia alebo operátora |  |
| l) počet impulzov za sekundu |  |
| m) hodnota nastavenia zoom-u kamery (symbol „X“) |  |
| n) vlastná /okamžitá, prepočítaná za 1000 ms/ rýchlosť vozidla |  |
| o) čas začiatku zahájenia merania |  |
| p) časový interval merania úseku, doba merania v sekundách [s] |  |
| q) celková prejdená vzdialenosť od zapnutia zariadenia v kilometroch [km] |  |
| r) informácia o režime merania zariadenia |  |
| s) percentuálne zaplnenie pamäte zariadenia |  |
| Napájacie napätie pre celý systém: | 10,8 V až 14,4V max. |  |
| Rozsah pracovnej teploty: | -20° C až +60° C |  |
| Rozsah skladovacej teploty | -40° C až +70° C |  |
| Rozsah nastavenia konštanty w: | od 1 000 imp/1 000m až 60 000 imp/1 000m |  |
| Max. počet impulzov: | 60 000 imp/1 000m |  |
| Kapacita uložených záznamov: | Min.32 GB /HDD, alebo SD/ |  |
| Ochrana údajov a záznamov | antikorupčná ochrana zaznamenaných údajov a záznamov, neumožňuje upravovať namerané údaje |  |
| Pripravenosť k práci | Max. 10 s od zapnutia napájania |  |
| Merací program: | číslo v zázname |  |
| Archivačný program: | súčasťou dodávky |  |
| Pripojenia ďalších zariadení: | Možnosť pripojenia ďalších zariadení bez nutnosti úprav jednotky:  ďalšie kamery ľubovoľného typu vonkajšie tlačidla štartu nahrávania a merania (napr. vedľa volantu), tlačiareň, ďalšie monitory vrátane bez vodičových, systém automatickej identifikácie EČ. |  |
| Záznamové zariadenie – videokamera: | so stabilizátorom obrazu |  |
| Záznamové zariadenie – záznam: | záznam duplex, možnosť vyhľadávania záznamu, záznam obraz, zvuk, dáta, pevný disk vymeniteľný minimálne 320 GB/2,5“ IDE, zrkadlová záloha, čas záznamu od 33 h do 500 h podľa výberu |  |
| Záznamové zariadenie – ovládač: | s multifunkčnými tlačidlami, farebné rozlíšenie, zvukový signál zatlačenia tlačidla |  |
| Záznamové zariadenie – monitor: | LCD, uhlopriečka minimálne 10,4“ |  |
| Prehliadanie záznamov - počítačový program: | Merač priemernej rýchlosti musí mať k dispozícii počítačový program pre následné spracovanie, prehliadanie a archiváciu spracovanej dokumentácie (digitálny záber meraného vozidla s vyššie uvedenými údajmi) v bežnom PC s operačným systémom MS Windows 7, Windows 10 a novším, umožňujúcim úpravu záznamu pri zákaze iných úprav (zmena údajov o meraní a zmena EČ) a možnosť prehrávania /tlače/ takto upravených záberov |  |

# Táto časť súťažných podkladov bude tvoriť neoddeliteľnú súčasť kúpnej zmluvy ako príloha č. 1, ktorú uzatvorí verejný obstarávateľ s úspešným uchádzačom.

# 2 Požiadavky na predmet zákazky

Verejný obstarávateľ požaduje, aby uchádzač vo svojej ponuke za účelom preukázania splnenia požiadaviek na predmet zákazky predložil:

2.1 **Prílohu č. 1a Opis predmetu zákazky, pričom je povinný v Tabuľke č. 1 - Technická špecifikácia predmetu zákazky vyplniť stĺpec *“*Hodnota technického parametra tovaru ponúkaného uchádzačom - vlastný návrh plnenia“**.

Uchádzač identifikuje (z hľadiska: minimálne požadované technické špecifikácie, parametre a funkcionality požadované verejným obstarávateľom, výrobcu a model, katalógové číslo) ponúkaný tovar a uvedie špecifikáciu dodávaného tovaru - vlastný návrh plnenia.

2.2 **Platný certifikát typu meradla** (ponúkaného tovaru)vydaný Slovenským metrologickým ústavom v zmysle § 21 Rozhodnutie o schválení typu zákona č.157/2018 Z. z. o metrológii a o zmene a doplnení niektorých zákonov (ďalej len „zákon o metrológii“), preukazujúci platnosť schválenia typu určeného meradla pre používanie v Slovenskej republike. Uchádzač predkladá naskenovaný originál alebo úradne overenú kópiu dokumentu vo formáte PDF